stanford-oval/wikipedia huggingface dataset:
Raiateanviherkaija

| Raiateanviherkaija |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Viherkaijat Cyanoramphus
Laji::  ulietanus
Kaksiosainen nimi
 Cyanoramphus ulietanus  J.F. Gmelin, 1789 
Katso myös
   Raiateanviherkaija Wikispeciesissä   Raiateanviherkaija Commonsissa 
Infobox OKNimi-testi OKIUCN-testi OK: 
Raiateanviherkaija (Cyanoramphus ulietanus) oli Seurasaarilla elänyt, sukupuuttoon kuollut kaija.
Koko ja ulkonäkö

Linnun pituus oli 25 cm ja sen höyhenpuku oli pääosin ruskea. Pää oli mustanruskea, yläperä ja pyrstön yläpeitinhöyhenet olivat punaruskeat ja linnun alapuoli oli oliivinkeltainen. Nokka oli harmaa ja koivet ruskehtavan harmaat.
Esiintyminen

Raiatenviherkaijat elivät Raiatealla Seurasaarilla. Kapteeni James Cookin kolmannella matkalla 1777 (tai toisella matkalla 1773) kerätyt kaksi näytettä ovat ainoat lajista. Niitä säilytetään Tringin luonnonhistoriallisessa museossa Englannissa ja Wienin luonnonhistoriallisessa museossa. Lajin häviämisen syyt ovat tuntemattomat, mutta mahdollisesti metsien hävittäminen ja tulokaspetojen saalistus olivat pääsyitä.
Heikki Kotka

Heikki Matias Kotka (1940 Kannus – syyskuu 2021 Västerås) oli ruotsinsuomalainen kirjailija ja kuvataiteilija. Kotka muutti Ruotsiin vuonna 1966. Vuonna 2007 hän sai ruotsinsuomalaisen Kaisa Vilhuinen -kirjallisuuspalkinnon runokokoelmastaan Ajolauta.
Teoksia > Runoteokset

Människa – jag älskar dig — Ihminen – Rakastan sinua (1996) ISBN 91-630-4044-1
Bortom den blånande ön – Saaren sinermän takana. (1999) ISBN 952-9505-26-4
Puut täynnä pesiä – Träden fyllda av reden (2003) ISBN 952-9505-41-8
Ajolauta – Drivplanka. Valitut runot / Valda dikter 1990–2005 (2005) ISBN 952-9505-50-7
Ikkuna pilvien yllä – Fönstret ovan molnen (2009) ISBN 978-952-9505-70-8
Koivu kasvaa läpi kallion – Björken växer genom berget (2013) ISBN 978-952-9505-86-9
Teoksia > Toimittajana ja kuvittajana

Sadun ihme elää, ruotsinsuomalaisten kirjoittajien yhdistyksen kilpailukooste (1997) ISBN 91-630-5320-9
Hannu Aronen

Hannu Juhani Aronen (s. 25. maaliskuuta 1957 Puumala) on suomalainen radiologian erikoislääkäri, diplomi-insinööri ja lääketieteen ja kirurgian tohtori, joka työskentelee Turun yliopiston radiologian professorina.
Aronen kirjoitti ylioppilaaksi Lohjan yhteislyseosta 1975. Hän valmistui Helsingin yliopistosta lääkäriksi 1983, Teknillisestä korkeakoulusta diplomi-insinööriksi 1988 ja Helsingin yliopistosta lääketieteen tohtoriksi 1990. Hänen englanninkielinen väitöskirjansa (1989) oli otsikoitu Imaging methods in the diagnosis of suspected deep venous thrombosis of the leg. Radiologian erikoislääkärin pätevyyden hän sai 1991.
Aiheesta muualla

Hannu Arosen Google Scholar -profiili (englanniksi) (scholar.google.com)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Suomi (KANTO)
Kotlas

| Kotlas (Котлас) |
| --- | --- |

 lippu:  vaakuna
 Arkangelin alue Venäjällä, alla kaupungin sijainti alueella
 Kotlas
 Koordinaatit: 61.2545°N, 46.6334°E 
Valtio:   Venäjä
Liittovaltiosubjekti:  Arkangelin alue
Korkeus:  50 m
Väkiluku (2010):  60 562
Aikavyöhyke:  UTC+3 (MSK)
Suuntanumero(t):  +7 81837
Rekisterikilpi:  29
 
 www.kotlas-city.ru 
Infobox OKVirheellinen NIMI-arvo: 
Kotlas (ven. Ко́тлас) on Arkangelin alueen eteläosassa Venäjällä sijaitseva Arkangelin alueen kolmanneksi suurin kaupunki. Se sijaitsee Vienanjoen ja sen sivujoen Vytšegdan yhtymäkohdassa. Kaupungissa on jokisatama, jota käytetään kesäkauden aikana.
Vienanjoen rantaa Kotlasissa
Kirkko Kotlasin kaupungissa
Kotlas on tärkeä rautatieristeys. Sinne saapuu rata yhtäältä Arkangelin alueen lounaisosista, Arkangelin pääradan varrella sijaitsevasta Konošasta Velskin kautta ja toisaalta eteläkaakosta Kirovin alueen Kirovista. Koillisessa rata jatkaa Komin Vorkutaan, Jamalin Nenetsian Labytnangiin ja vuodesta 2011 lähtien jopa Jamalin kaasukentille eli esimerkiksi Bovanenkovon tuotantotaajamaan saakka.
Kaupunki on myös merkittävä metsäteollisuuskeskus.lähde?
Väestö

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Väkiluku | 1911 | 1926 | 1939 | 1959 | 1970 | 1979 | 1989 | 2002 | 2010 |
| Kotlas | 600 | 4 000 | 27 000 | 52 600 | 55 700 | 61 400 | 67 889 | 60 647 | 60 562 |
Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia.lähde?
Aiheesta muualla

Kuvia tai muita tiedostoja aiheesta Kotlas Wikimedia Commonsissa
Kotlasin verkkosivut  (venäjäksi)
BSE:n artikkeli Kotlasista (Bolšaja sovetskaja entsiklopedija, Suuri neuvostotietosanakirja) (venäjäksi) (dic.academic.ru)
Kotlasin tietotoimisto  (Arkistoitu – Internet Archive) (venäjäksi)
Moi gorod -tietosanakirja  (venäjäksi)
| n k Arkangelin alueen kaupungit |
| --- | --- | --- |
|  Arkangeli  Kargopol  Korjažma  Kotlas  Mezen  Mirnyi  Narjan-Mar  Njandoma  Novodvinsk  Onega (Ääninen)  Šenkursk  Severodvinsk  Solvytšegodsk  Velsk  |  Arkangeli  Kargopol  Korjažma  Kotlas  Mezen  Mirnyi  Narjan-Mar  Njandoma  Novodvinsk  Onega (Ääninen)  Šenkursk  Severodvinsk  Solvytšegodsk  Velsk  |  |
Rahola

| Rahola |
| --- | --- |
 Ala-Raholan kerrostaloja. Kuva vuodelta 2011.
Kaupunki:  Tampere
Suuralue:  Lounainen suuralue
Suunnittelualue:  Raho
Kaupunginosa nro:  33
Osa-alueet:  Ala-Rahola, Ylä-Rahola
Postinumero(t):  33300
Lähialueet:  Villilä, Tesomajärvi, Kaarila, Epilä
Rahola on Tampereella sijaitseva kaupunginosa, joka kuuluu kaupungin läntisiin kaupunginosiin. Kaupunginosa rajoittuu pohjoisessa Tampere–Pori-rataan, lännessä Kalkkuun ja Villilään, idässä Kaarilaan ja etelässä Pyhäjärveen. Se sijaitsee lähellä Tampereen ja Nokian rajaa, ja se voidaan jakaa kahteen maantieteelliseen alueeseen, Ala-Raholaan ja Ylä-Raholaan.
Raholan halki kulkevat 1973 valmistunut Nokian moottoritie (valtatie 12) ja vanha tie (Nokiantie) sekä moottoritieltä Tesomajärven kaupunginosaan johtava Tesoman valtatie.
Historiaa

Pirkkalan pitäjään kuulunut Raholan kylä mainittiin ensimmäisen kerran vuoden 1540 maakirjassa, jonka mukaan kylässä oli neljä taloa. Näistä Ippinen ja Jurvala ovat säilyneet nykyisessä kadunnimistössä. Sittemmin yksi taloista hävisi. Rahola-nimen pohjana on mahdollisesti oravannahkaa tarkoittanut sana raha, joka voi viitata entisajan eränkäyntiin. Rahola kuului vuodesta 1639 Pirkkalan emäseurakunnan Harjun kappeliin. Kappeliseurakunta sai vuonna 1645 oman kirkon, joka purettiin vuonna 1848; seurakunta lakkautettiin vuonna 1841. Kirkon sijaintipaikalla on muistomerkki sekä hautakappeli ja siitä muistuttaa myös Kappelinkatu. Raholan kylän kolme taloa lahjoitettiin vuonna 1650 sotamarsalkka Carl Gustaf Wrangelille ja yhdistetty Raholan tila muodostettiin 1690-luvulla säterirustholliksi. 1700-luvun alkupuolella tila joutui Gaddin suvulle ja se toimi tämän jälkeen muun muassa kestikievarina ja käräjäpaikkana. Tilan päärakennus on peräisin vuodelta 1796 ja myös piha-alueella oleva pirttirakennus on samalta ajalta.
Tampereen kaupunki osti Raholan tilan vuonna 1935 ja alue siirrettiin Pohjois-Pirkkalan kunnasta Tampereen kaupunkiin vuoden 1937 alussa. Raholan ensimmäinen asemakaava vahvistettiin vuonna 1944.
Raholan kaupunginosan länsirajalla oleva kadunnimi Vanha kirkkotie viittaa ylöjärveläisten muinaiseen kulkutiehen Harjun vanhalle kirkolle, joka sijaitsi Nokiantien varrella lähellä Kaarilan kaupunginosaa. Nimen alkuperäinen muoto on ollut Vanhan kirkon tie, mutta nykyisin se olisi harhaanjohtava, koska paikalla ei ole enää mitään vanhaa kirkkoa ja nykyisin tunnettu Tampereen Vanha kirkko sijaitsee kaupungin keskustassa. Huokauskivenkujan nimi perustuu paikalla aikanaan olleeseen suureen, läpimitaltaan 3–4 metriä olleeseen kiveen, jonka luona kirkkoväki oli matkaa tehdessään pysähtynyt lepäämään, syömään eväitään ja vaihtamaan kenkiään.
Ylä-Rahola

Ylä-Rahola sijaitsee harjun päällä, Ristimäen kaupunginosan vieressä. Rautatie erottaa kaupunginosat. Ylä-Raholan vanhempi osa on täynnä vanhoja omakotitaloja, kun taas uudemmalla alueella on enemmän uutta rakentamistyyliä edustavia rivitaloja ja paritaloja. Ylä-Raholassa sijaitsee Raholan koulu, kehitysvammaisten laitos sekä kahvila Raholan Nurkka. 1960-luvulta saakka Raholassa toimi Leo Haikosen pitämä kyläkauppa. Haikonen jäi eläkkeelle lokakuussa 2015, jolloin myös kauppa lopetti toimintansa.
Porin radalla on sijainnut vuonna 1937 käyttöön otettu Raholan seisake (lyhenne Ral), joka palveli myös Tesomajärven kaupunginosaa. Paikalle valmistui liikennepaikkarakennus vuonna 1951. Henkilöliikenne Raholan seisakkeella lopetettiin vuonna 1983, liikennepaikka lakkautettiin vuonna 1984 ja liikennepaikkarakennus purettiin vuonna 2001.
Ala-Rahola

Ala-Rahola sijaitsee Pyhäjärven rannalla. Jurvalanaukiolla ja sen läheisyydessä sijaitsevat kaikki Raholan tärkeimmät palvelut, kuten lounasravintola, Raholan Ripen Pub, Tampereen Mediakulma Oy, yksi parturi, kaksi kampaamoa ja Raholan päiväkoti.
Ala-Raholassa on huomattavasti enemmän kerrostaloja kuin Ylä-Raholassa. Omakotiasutus on keskittynyt lähinnä Ippisenkadun ja Voionmaankadun varsille. Ala-Raholassa sijaitsee myös kaksi lastenkotia ja kulttuurihistoriallisesti arvokas luonnonsuojelualue-puisto, Piikahaka.
Matonpesu onnistuu Raholassa Pyhäjärven lähettyvillä. Kävellen matonpesupaikkaan pääsee Jurvalankadun eteläpäästä alikulusta, autolla Kaarilan kautta Simolankatua pitkin puhdistamon ohi. Raholan uimapaikka ja 600 metrin rantaviiva sijaitsevat matonpesupaikan lähettyvillä.
Ala-Raholassa sijaitseva Voionmaankatu on nimetty kansansivistysmies, professori Väinö Voionmaan mukaan. Voionmaa asui Raholassa sijainneessa huvilassa muutamia vuosia 1890-luvulla.
Tunnettuja raholalaisia

Ari Hjelm
Eino Mäkinen
Johan Tast
Kostjonkin kulttuuri

Mammutinluinen työkalu Kostjonkin kulttuurista.
Kostjonkin kulttuuri (vanh. Kostenkin kulttuuri, Kostjonkin–Avdejevon kulttuuri; ven. Костенковско-авдеевская культура) oli nykyisen Ukrainan alueella vallinnut kivikautinen, jääkauden aikainen mammutinmetsästäjien kulttuuri noin 26 000–12 500 vuotta sitten.
Kivikautisten metsästäjien jäljiltä on löydetty mammutinluusta tehtyjä neuloja, naista kuvaavia patsaita ja majojen jäänteitä. Mammutin luuta käytettiin monipuolisesti: tarve-esineisiin, rakennusaineena ja polttoaineena, mutta työkalujen terät tehtiin vain kivestä. Kostjonkin seuduilla on monia kurumaisia jokilaaksoja, joihin metsästäjät ajoivat mammuttilaumoja. He rakensivat monentyyppisiä asumuksia, muun muassa kupumaisia, mammutinluilla tuettuja majoja alueilla, joissa ei ollut puita, sekä pitkiä talomaisia majoja puusta. On myös löydetty lihavia alastomia naisia esittäviä kuvia, venuspatsaita.
Noin 30 000 vuotta vanha löydetty neula viittaa siihen, että ihmisillä oli nahasta ommellut vaatteet. Kostjonkin kulttuurin kukoistus alkoi noin 25 000 BP. Joissain Kostjonkin haudoissa vainajilla on yllään luuhelmillä koristettu takki. Kostjonkin kulttuuri kytketään myös Willendorfin naispatsaslöytöihin Kostjonkin–Willendorfin kulttuuriksi 30 000–20 000 vs, jonka tuottamat patsaat muistuttavat itäistä Gravette-tyyliä. Näin Kostjonki kuului laajaan Gravetten tyyliseen, jääkauden kylmintä vaihetta edeltävään kulttuurialueeseen.
Etelä-Venäjän tasangon mammutinmetsästys loppui noin 12 500 kalenterivuotta sitten, kun mammutit kuolivat alueelta sukupuuttoon.
Kostjonkin keihäänkärjet

Kaksipuolisesti iskettyjen keihäänkärkien on väitetty muistuttavan paleointiaanien Clovisin kärkiä. Erään lähteen mukaan Kostjonki I:stä on löydetty kaksipuolisesti iskettyjä, pitkiä ja tasaperäisiä, hieman Clovisin kärkiä muistuttavia kärkiä Aurignacin kulttuurin ajoilta. Tämä viittaa siihen, että kaksipuolisesti isketyt, hienosti työstetyt piikivikärjet olisivat Solutrén traditiota vanhempia. Samantyyppisiä laakerinlehtikärkiä on löydetty Kostjonki IV:sta Gravetten ajoilta. Laakerinlehtimäisiä, tosin ei aivan täysin loppuun työstettyjä kärkiä on löydetty myös Kostjonkin–Telmanskajan ylemmästä kerrostumasta.
Idempää Permin läheltä Byzovajasta ajalta noin 29 000–28 000 vuotta sitten on löydetty ellipsimäisiä, laakerinlehtimäisiä, pienehköjä, melko litteitä veitsiä tai kärkiä, jotka saattavat muistuttaa Itä-Siperian kärkiä. Läheisen Garhin ylemmästä kerrostumasta on löydetty leveäkantaista kolmiota muistuttavia Streletskajan kulttuurin tyyppisiä kärkiä.
Arotundran asutusvaiheet

Ukrainan arotundra toimi "asutuspumppuna", jossa lämmin jääkauden vaihe loi kasvillisuudelle hyvät olosuhteet. Se salli riistaeläinten ja väestön levittäytymisen pohjoiseen, kun taas kylmä vaihe pakotti ne siirtymään etelään. Arotundran jokilaaksot oli asutettu 24 000 - 20 000 ja noin 17 000 - 16 000 vuotta sitten alkaen. Välissä oli luultavasti 2 000 - 3 000 vuotta kestänyt kylmä vaihe, jolloin asutus joko väheni huomattavasti tai hävisi kokonaan. Arotundran tasankojen väestö muutti etelään tai tuhoutui.
Kylmähuippu oli noin 20 000 - 18 000 BP. Monia asutuspaikkoja on kuitenkin ajoitettu kylmään kauteen 19 000 -1 6 000 BP. Eräiden tietojen mukaan Itä-Euroopan tasangon keskiosa olisi ollut autioimmillaan 18 000 - 16 000 BP, mihin ajoituksia on tuhatta vuotta kohden puolet-kolmasosa lämpimän ajan ajoituksista. Erityisen harvaa asutus olisi ollut 18 000 ja 16 000 BP. Tämä perustuu ajoituksiin, joista ei voi tehdä paikkojen vähyyden takia suoria johtopäätöksiä. Myös vanhempien radiohiiliajoitusten epätarkkuus vaikeuttaa tulosten analysointia.
Ukrainan arotundralla käytiin kauppaa, Donjoen laaksoon kulkeutui piikiveä 150 km:n päästä, ja Dneprin ja Desna-joen asutuksiin kulkeutui kaupan välityksellä Mustanmeren kotiloita 600 km:n päästä etelästä. Desnan jokilaaksoon kuljetettiin myös meripihkaa 200 km:n päästä. Tämä kertoo joko liikkuvasta elämäntavasta niukkatuottoisella arotundralla tai kaupasta.
Geenitutkimukset

20–25-vuotiaana kuollut, soikeaan kuoppaan sikiöasentoon haudattu mies kantoi äitilinjan haplotyyppiä U2. U on Euroopan vanhin haplotyyppi.
Kostjonkin kulttuurin edeltäjiä alueella

Streletsin kulttuuri vallitsi 36 000–26 000 BP (40 000–25 000). Sille on tyypillistä pieni kolmiomainen, kaksipuolinen nuolenkärki, jossa on kovera ura. Kärki on tehty kaksipuolisesti, tarkasti iskemällä. Myöhemmässä Streletsin kulttuurissa tehtiin työkaluja ja patsaita luusta.
Spitsynin kulttuuri, 40 000–30 000 BP: ornamenttikirjailuja, hautauksia, luutyökaluja.
Gorodtsovin kulttuuri, 30 000–25 000 BP: keskipaleoliittisia muistuttavia luutyökaluja Kostjonkissa ja Borštšovessa.
Aiheesta muualla

Ukraine Venus
Iberia, not Siberia
http://www.ipa.min-cultura.pt/pubs/TA/folder/33/070-087.pdf (Arkistoitu – Internet Archive)
Rage Against the Machine

| Rage Against the Machine |
| --- | --- |

 Rage Against the Machine lokakuussa 2007. Vasemmalta oikealle: Tim Commerford, Zack De La Rocha, Brad Wilk ja Tom Morello.
Tiedot
Toiminnassa:  1991–2000, 2007–2011
Tyylilaji:  heavy metal   funk metal   rapcore   alternative metal   alternative rock   rap metal   Punk
Kotipaikka:   Los Angeles, Kalifornia, Yhdysvallat
Laulukieli:  englanti
Jäsenet:  Zack De La Rocha, laulu (1991–2000, 2007–2011)   Tom Morello, kitara (1991–2000, 2007–2011)   Tim Commerford, basso (1991–2000, 2007–2011)   Brad Wilk, rummut (1991–2000, 2007–2011)  
Levy-yhtiö:  Epic Records  
Aiheesta muualla
Kotisivut
Infobox OKNimi-testi OK: 
Rage Against the Machine, myös Rage tai RATM on Los Angelesista kotoisin oleva yhdysvaltalainen alternative metal -yhtye. Se on aatemaailmaltaan vasemmistolainen. Yhtye on sekoittanut rapin ja funkin vaikutteita metallimusiikkiin.
Yhtye saavutti suurta suosiota esikoisalbuminsa Rage Against the Machine sekä sen singlejen ”Killing in the Name”, ”Bullet in the Head”, ”Freedom” ja ”Bombtrack” myötä vuosina 1993–1994. Suosio kasvoi entistä suuremmaksi toisen studioalbumin Evil Empire aikoihin vuonna 1996. Se myi platinaa Yhdysvalloissa vain kolme kuukautta julkaisunsa jälkeen. Albumin kappaleet ”Bulls on Parade”, ”Tire Me” ja ”People of the Sun” nousivat hiteiksi. ”Tire Me” voitti parhaan metalliesityksen Grammy-palkinnon vuonna 1997. Myös yhtyeen kolmas studioalbumi The Battle of Los Angeles vuodelta 1999 oli suuri menestys, ja se tunnetaan parhaiten hitistä ”Guerrilla Radio”.
Yhtye oli toiminnassa vuodesta 1991 vuoteen 2000. Hajoamisvuonna julkaistiin vielä yhtyeen aiemmin nauhoittama cover-albumi Renegades. Laulaja Zack De La Rocha kehitteli soolouraansa ja yhtyeen muut jäsenet perustivat grunge-yhtye Soundgardenin entisen laulajan Chris Cornellin kanssa vuonna 2001 yhtyeen nimeltä Audioslave, joka hajosi alkuvuonna 2007. Uuden yhtyeen hajoamisen ja De La Rochan kehnosti menestyvän soolouran myötä Rage Against the Machinen jäsenet päättivät esiintyä Coachella Valley Music and Arts Festivalilla. Siitä kasvoi kiertue, jonka viimeinen konsertti pidettiin 3. syyskuuta 2008 Minneapolisissa.
Yhtyeen toiminta ja vaiheet > Alkuajat (1991–1994)

Laulaja Zack De La Rocha vaikutti ennen Rage Against the Machinen perustamista hardcore punk -tyylisessä yhtyeessä Inside Out, jonka kappaleesta ”Rage Against the Machine” otettiin nimi uudelle yhtyeelle. Sen ensimmäinen julkinen esiintyminen toteutettiin tuntemattomassa olohuoneessa Orangen piirikunnassa Kaliforniassa vuonna 1991. Yhtyeeltä julkaistiin 12-raitainen omakustannekasetti vuonna 1992, joka sisältää kappaleen ”Bullet in the Head” alkuperäisversion. Kasettia myytiin 5 000 kappaletta faniklubien ja livekeikkojen avulla.
Yhtyeen esikoisalbumi sekä nimikkoalbumi Rage Against the Machine julkaistiin marraskuussa 1992. Albumilta julkaistiin singleinä kappaleet ”Killing in the Name”, ”Bullet in the Head”, ”Bombtrack” ja ”Freedom” vuosina 1993–1994. Kaikista niistä julkaistiin myös musiikkivideo. Albumia myytiin kahden seuraavan vuoden aikana kolminkertaisesti platinalevyyn oikeuttava määrä Yhdysvalloissa. Yhtye lähti hieman ennen albumin julkaisua ensimmäiselle Euroopan-kiertueelleen Suicidal Tendenciesin kanssa lokakuussa 1992. Kiertely jatkui maaliskuussa 1993 Yhdysvalloissa House of Painin kanssa. Esiintyessään heinäkuussa Philadelphiassa, yhtye toteutti hiljaisen sensuurinvastaisen protestin, jossa jäsenet seisoivat lavalla alastomina soittamatta ja laulamatta. Jokaisella heistä oli umpeen teipattu suu sekä rintaan kirjoitettu kirjain, jotka muodostivat yhdessä sanan ”P-M-R-C”. Lokakuussa yhtye alkoi kiertää Yhdysvaltoja Rock for Choice -liikkeen kanssa aloittamalla Hollywoodista. Yhtyeen ensimmäinen loppuunmyyty konsertti pidettiin marraskuussa 1993 New Yorkissa, minkä jälkeen yhtye alkoi pian kierrellä Cypress Hillin kanssa aloittamalla Coloradosta. Kappaleen ”Freedom” musiikkivideo esitettiin ensimmäistä kertaa Music Televisionilla joulukuussa.
Rage Against the Machine järjesti konsertin aktivisti Leonard Peltierin vapauttamisen puolesta huhtikuussa 1994. Yhtyeen esikoisalbumi saavutti platinalevyyn oikeuttavan miljoonan kappaleen myyntilukeman elokuussa 1994, vajaa kaksi vuotta albumin ilmestymisen jälkeen. Albumi sai platinaa Yhdysvaltojen lisäksi myös Belgiassa, Chilessä, Isossa-Britanniassa, Kanadassa ja Ranskassa, minkä lisäksi se saavutti tuplaplatinaa Uudessa-Seelannissa sekä kultaa Itävallassa, Norjassa, Ruotsissa, Saksassa, Sveitsissä ja Tanskassa.
Yhtyeen toiminta ja vaiheet > Hajoamisen jälkeen (2001–2002)

Rage Against the Machinen hajottua vuonna 2000 laulaja Zack De La Rochan jäätyä tekemään sooloalbumia, loput yhtyeen jäsenistä muodostivat grunge-yhtye Soundgardenin entisen laulajan Chris Cornellin kanssa superyhtyeen nimeltä Audioslave vuonna 2001. Uusi superyhtye julkaisi ensimmäisen albuminsa Audioslave seuraavana vuonna.
Yhtyeen toiminta ja vaiheet > Paluu (2007–2008)

Yhtye julkaisi tammikuussa 2007 virallisilla verkkosivuillaan uutisen, jossa sen kerrottiin palaavan yhteen ja esiintyvän Coachella Valley Music and Arts Festivalilla 29. huhtikuuta. Entisen Soundgardenin laulajan Chris Cornellin kanssa vuonna 2001 Zack De La Rochan lähdön jälkeen perustettu Audioslave hajosi pian julkaisun jälkeen helmikuussa Cornellin poistuttua. Rage Against the Machine esiintyi loppukesällä 2007 Rock the Bells -festivaaleilla Yhdysvalloissa Wu-Tang Clanin kanssa. Yhtye lähti myöhemmin kiertueelle, jonka viimeinen konsertti pidettiin 3. syyskuuta 2008 Minneapolisissa.
Kokoonpano

Zack De La Rocha – laulu
Tom Morello – kitara
Tim Commerford – basso, taustalaulu
Brad Wilk – rummut
Esiintymiset Suomessa

Rage Against the Machine on esiintynyt kaksi kertaa Suomessa:
28. kesäkuuta 1996, Ruisrock
18. kesäkuuta 2000, Provinssirock
Diskografia > Studioalbumit

Rage Against the Machine (1992)
Evil Empire (1996)
The Battle of Los Angeles (1999)
Renegades (2000)
Diskografia > Livealbumit

Live & Rare (1997)
Live at the Grand Olympic Auditorium (2003)
Diskografia > DVD-julkaisut

Rage Against the Machine (1997)
The Battle of Mexico City (2001)
Live at the Grand Olympic Auditorium (2003)
Diskografia > Singlet

”Killing in the Name” (1993)
”Bullet in the Head” (1993)
”Bombtrack” (1993)
”Freedom” (1994)
”Year of tha Boomerang” (1994)
”Bulls on Parade” (1996)
”People of the Sun” (1996)
”Down Rodeo” (1996)
”Vietnow” (1997)
”The Ghost of Tom Joad” (1997)
”No Shelter” (1998)
”Guerrilla Radio” (1999)
”Sleep Now in the Fire” (1999)
”Testify” (2000)
”Calm Like a Bomb” (2000)
”Renegades of Funk” (2001)
”How I Could Just Kill a Man” (2001)
Diskografia > Musiikkivideot

”Killing in the Name”
”Bullet in the Head”
”Bombtrack”
”Freedom”
”Bulls on Parade”
”People of the Sun”
”The Ghost of Tom Joad”
”No Shelter”
”Guerrilla Radio”
”Sleep Now in the Fire”
”Testify”
”Renegades of Funk”
”How I Could Just Kill a Man”
Kirjallisuutta

Stenning, Paul: Rage Against the Machine. Taistelu lavalla.  Suomentanut J. Pekka Mäkelä. Helsinki:  Into, 2013.  ISBN 978-952-264-172-4
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut. (englanniksi)
Levy-yhtiön viralliset sivut (Arkistoitu – Internet Archive). (englanniksi)
Ratm.Net (Arkistoitu – Internet Archive). (englanniksi)
KillingZone-fanisivu (Arkistoitu – Internet Archive). (englanniksi)
Fanisivu. (englanniksi)
RATM-aiheinen kattava FAQ. (englanniksi)
Tuotanto ruodinnassa: Rage Against the Machine KaaosZine.
Rage Against the Machine
|  Tim Commerford  Zack de la Rocha  Tom Morello  Brad Wilk  |
| --- | --- |
Studioalbumit:  Rage Against the Machine  Evil Empire  The Battle of Los Angeles  Renegades 
Livealbumit:  Live & Rare  Live at the Grand Olympic Auditorium 
DVD:t ja VHS:t:  Rage Against the Machine  The Battle of Mexico City  Live at the Grand Olympic Auditorium 
Muut artikkelit:  Luettelo Rage Against the Machinen kappaleista  Inside Out  Audioslave
Raamatunkäännökset

Raamattu
Raamattu on käännetty useammalle kielelle kuin mikään muu kirja. Juutalainen raamattu Tanakh, joka vastaa suurin piirtein protestanttista Vanhaa testamenttia, kirjoitettiin alun perin hepreaksi, lukuun ottamatta joitakin arameaksi kirjoitettuja osia Danielin, Esran ja Jeremian kirjoissa. Uusi testamentti on yleisimpien käsitysten mukaan kirjoitettu alun perin koinee-kreikaksi, joskin jotkut tutkijat katsovat, että jotkut osat siitä olisi kirjoitettu alun perin joko kokonaan tai osittain arameaksi ennen kreikankielistä käännöstä. Yhtenä esimerkkinä on pidetty Johanneksen evankeliumin ensimmäisen luvun alkua, jota on pidetty kreikankielisenä käännöksenä arameankielisestä hymnistä.